Skriv og fortell.

* Skriv noen setninger om en høytid i ditt hjemland.
* Du bør helst skrive en sammenhengende fortelling.
* Vi skriver i et program som heter «Word» på datamaskinen.
* Vi skal lagre på «vårt område» på datamaskinen.
* Området finner du ved å trykke «Fil» og «Lagre som».

*Eksempel på tekst:*

Jul i Norge  
*I Norge feirer vi julaften 24. desember. Dette er en religiøs høytid som har vært feiret her i landet i mange år. Det er vanlig å feire dagen sammen med familien. I alle hjem blir det pyntet med juletre. På juletrærne er det julepynt og lys.*

*Det er vanlig å gi hverandre gaver på julaften, dessuten spiser folk middag på kvelden. Julemiddagen kan være ribbe, pinnekjøtt eller torsk (fisk). Noen spiser også kalkun.   
Barna gleder seg alltid til jul, det er en høytid som blir feiret i den mørke årstida, midt på vinteren.*